Byen Jerusalem har en spesiell plass i hjertene til jøder, muslimer og kristne, og mange viktige religiøse steder, slik som Vestmuren, Tempelberget, Al-Aqsa-moskéen og Den hellige gravs kirke, ligger her. Det ligger flere viktige religiøse landemerker på Vestbredden, blant dem Jesu fødested og Rakels hvilested i Betlehem og patriarkenes hule i Hebron. Det administrative sentrum for Bahai og Bábs gravmæle er lokalisert i Bahá'ís verdenssenter i Haifa, og troslederen er begravet i Akko. Hvis man ser vekk fra vedlikeholdspersonalet er det ikke noe Bahai-samfunn i Israel, selv om det er en pilegrimsdestinasjon.